CELEX: 32021R1814
Language: bg
Date: 2021-10-07 00:00:00
Title: Регламент (ЕС) 2021/1814 на Европейската централна банка от 7 октомври 2021 година за изменение на Регламент (ЕО) № 2157/1999 относно правомощията на Европейската централна банка да налага санкции (ЕЦБ/2021/46)

15.10.2021   
               
               
                  BG
               
               
                  Официален вестник на Европейския съюз
               
               
                  L 367/2
               
            
         РЕГЛАМЕНТ (ЕС) 2021/1814 НА ЕВРОПЕЙСКАТА ЦЕНТРАЛНА БАНКА
         от 7 октомври 2021 година
         за изменение на Регламент (ЕО) № 2157/1999 относно правомощията на Европейската централна банка да налага санкции (ЕЦБ/2021/46)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 132, параграф 3 от него,
         като взе предвид Устава на Европейската система на централните банки и на Европейската централна банка, и по-специално член 34.3 и член 19.1 от него,
         като взе предвид Регламент (ЕО) № 2532/98 на Съвета от 23 ноември 1998 г. относно правомощията на Европейската централна банка да налага санкции (1), и по-специално член 6, параграф 2 от него,
         като има предвид, че:
         
                     (1)
                  
                  
                     С цел да се гарантира правната сигурност и в интерес на прозрачността институциите следва да бъдат уведомени за методите, които ЕЦБ прилага, за да изчисли санкциите, налагани за неспазването на изискванията за минимални резерви, предвидени в Регламент (ЕС) 2021/378 на Европейската централна банка (ЕЦБ/2021/1) (2).
                  
               
                     (2)
                  
                  
                     Формулата и методът, които ЕЦБ прилага, за да изчисли санкциите за неподдържане на всички или част от изискваните минимални резерви, налагани съгласно член 7, параграф 1 от Регламент (ЕО) № 2531/98 (3), са посочени в Съобщение на Европейската централна банка за налагане на санкции за неизпълнение на задължението за поддържане на минимални резерви (4). В интерес на правната сигурност и за да се предотврати допълнителната фрагментация на правната уредба за налагането на санкции в различните области от компетентността на ЕЦБ, е уместно съобщението да бъде оттеглено, относимото съдържание от него да бъде включено в Решение (ЕС) 2021/1815 на Европейската централна банка (ЕЦБ/2021/45) (5) и позоваванията в Регламент (ЕО) № 2157/1999 на Европейската централна банка (ЕЦБ/1999/4) (6) да се изменят съответно.
                  
               
                     (3)
                  
                  
                     Поради това Регламент (ЕО) № 2157/1999 (ЕЦБ/1999/4) следва да бъде съответно изменен.
                  
               
                     (4)
                  
                  
                     С цел да се осигури хармонизирана правна уредба на прилагането на изискванията за минимални резерви, е необходимо настоящият регламент да се прилага от същата дата, от която се прилага Решение (ЕС) 2021/1815 (ЕЦБ/2021/45),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения
            Регламент (ЕО) № 2157/1999 (ЕЦБ/1999/4) се изменя, както следва:
            
                        1.
                     
                     
                        В член 3, параграф 1, член 11, параграф 5 и член 12, параграф 1 думите „Регламента на Съвета“ се заменят с „Регламент (ЕО) № 2532/98“.
                     
                  
                        2.
                     
                     
                        В член 11, параграфи 1 и 3 думите „Регламента на Съвета за минималните резерви“ се заменят с „Регламент (ЕО) № 2531/98“.
                     
                  
                        3.
                     
                     
                        В член 11 параграф 2 се заменя със следното:
                        
                           „2.   Когато ЕЦБ налага санкция съгласно член 7, параграф 1 от Регламент (ЕО) № 2531/98, санкцията се изчислява, като се използват формулата и методът, посочени в Решение (ЕС) 2021/1815 на Европейската централна банка (ЕЦБ/2021/45) (*1).
                        
                        
                           (*1)  Решение (ЕС) 2021/1815 на Европейската централна банка от 7 октомври 2021 г. относно методологията за изчисляването на санкциите за неизпълнение на изискването за поддържане на минимални резерви и свързаните изисквания за минимални резерви (ЕЦБ/2021/45) (ОВ L 367, 15.10.2021 г., стр. 4).“"
                        
                     
                  
         
            Член 2
            Заключителни разпоредби
            Настоящият регламент влиза в сила на 3 ноември 2021 г.
         
         
            Настоящият регламент е задължителен в своята цялост и се прилага пряко в държавите членки в съответствие с Договорите.
            Съставено във Франкфурт на Майн на 7 октомври 2021 година.
            
               
                  За Управителния съвет на ЕЦБ
               
               
                  Председател на ЕЦБ
               
               Christine LAGARDE
            
         
         
            (1)  ОВ L 318, 27.11.1998 г., стр. 4.
         
            (2)  Регламент (ЕС) 2021/378 на Европейската централна банка от 22 януари 2021 г. относно прилагането на изисквания за минимални резерви (ЕЦБ/2021/1) (ОВ L 73, 3.3.2021 г., стр. 1).
         
            (3)  Регламент (ЕО) № 2531/98 на Съвета от 23 ноември 1998 г. относно прилагането на минимални резерви от страна на Европейската централна банка да налага санкции (EЦБ/1999/4) (ОВ L 318, 27.11.1998 г., стр. 1).
         
            (4)  OВ C 39, 11.2.2000 г., стр. 3.
         
            (5)  Решение (ЕС) 2021/1815 на Европейската централна банка от 7 октомври 2021 г. относно методологията за изчисляването на санкциите за неизпълнение на изискването за поддържане на минимални резерви и свързаните изисквания за минимални резерви (ЕЦБ/2021/45) (вж. страница 4 от настоящия брой на Официален вестник).
         
            (6)  Регламент (ЕО) № 2157/1999 на Европейската централна банка от 23 септември 1999 г. относно правомощията на Европейската централна банка да налага санкции (EЦБ/1999/4) (ОВ L 264, 12.10.1999 г., стр. 21).